Ντανίλο Μπαρμπόζα

Ο Ντανίλο Μπαρμπόζα ντα Σίλβα (γεννημένος στις 28 Φεβρουαρίου 1996), περισσότερο γνωστός ως Ντανίλο, είναι Βραζιλιάνος επαγγελματίας ποδοσφαιριστής ο οποίος αγωνίζεται ως αμυντικός μέσος στην ΑΕΚ

 Γεννημένος στο Σιμόες Φίλιο της Μπαΐα, ο Ντανίλο εντάχθηκε στα τμήματα υποδομής της ΡΚ Βάσκο ντα Γκάμα το 2011, έπειτα από πέρασμά του από τις ακαδημίες της ΕΚ Βιτόρια. Στις 26 Σεπτεμβρίου 2013, προτού προλάβει να πραγματοποιήσει το επαγγελματικό του ντεμπούτο, πωλήθηκε στην Gestifute έναντι ποσού της τάξεως των €4,5 εκατομμυρίων και εστάλη στην ΣΚ Μπράγκα, με τη μεταγραφή να υλοποιείται επισήμως τον Ιούλιο του 2014.Ο Ντανίλο προβιβάστηκε στην πρώτη ομάδα των cruzmaltino τον Ιανουάριο του 2014, ενώ πραγματοποίησε το επαγγελματικό του ντεμπούτο στις 2 Φεβρουαρίου, εισερχόμενος ως αλλαγή στη θέση του Εντμίλσον στο τέλος εντός έδρας νίκης με σκορ 1–0 επί της Μποταφόγκο ΦΡ στα πλαίσια του Καμπεονάτο Καριόκα. Στις 19 Απριλίου, πραγματοποίησε το ντεμπούτο του στη Σέριε Β΄, ξεκινώντας ως βασικός στην εντός έδρας ισοπαλία της ομάδας του με σκορ 1–1 απέναντι στην Αμέρικα Μινέιρο. Στις 3 Ιουλίου 2014, ο Ντανίλο μεταγράφηκε οριστικά στην Μπράγκα. Πραγματοποίησε το ντεμπούτο του με την ομάδα στις 20 Σεπτεμβρίου, αγωνιζόμενος σε ολόκληρη τη διάρκεια εκτός έδρας ισόπαλης αναμέτρησης με σκορ 1–1 απέναντι στην ΚΝ Νασιονάλ για την Πριμέιρα Λίγκα. Στις 26 Οκτωβρίου, αποβλήθηκε στη διάρκεια νίκης της ομάδας του με σκορ 2–1 επί της ΣΛ Μπενφίκα στο Εστάντιο Μουνισιπάλ ντε Μπράγκα.Ο Ντανίλο πέτυχε το πρώτο του τέρμα ως επαγγελματίας στις 3 Ιανουαρίου 2015, πετυχαίνοντας το τέρμα της ομάδας του στην εκτός έδρας ήττα της με σκορ 1–2 απέναντι στην ΚΣ Μαρίτιμο, ενώ πέτυχε ακόμη ένα στις 18 του ιδίου μήνα, στη διάρκεια νίκης της ομάδας του με σκορ 3–1 επί της Βιτόρια ντε Σετούμπαλ. Βασικό και αναντικατάστατο στέλεχος της ομάδας όταν οι συνθήκες του το επέτρεπαν, οι εμφανίσεις του προκάλεσαν το ενδιαφέρον άλλων συλλόγων για την απόκτησή του.Στις 15 Ιουλίου 2015, ο Ντανίλο υπέγραψε συμβόλαιο συνεργασίας με την ισπανική Βαλένθια ΚΦ ως δανεικός, με οψιόν αγοράς του με το πέρας της σεζόν. Πραγματοποίησε το ντεμπούτο του στις 22 Αυγούστου, στα πλαίσια της πρώτης αγωνιστικής του πρωταθλήματος, αγωνιζόμενος στη συνολική διάρκεια αναμέτρησης που ολοκληρώθηκε με λευκή ισοπαλία απέναντι στη Ράγιο Βαγιεκάνο. Στις 28 Ιουλίου 2016, μεταγράφηκε στην κάτοχο του τίτλου, Μπενφίκα, ως δανεικός για το σύνολο της σεζόν. Ο Ντανίλο δεν μπόρεσε να αγωνιστεί στο Σούπερ Καπ, καθώς η Μπενφίκα δεν πρόλαβε να εγγράψει τον παίκτη εγκαίρως στην FPF, ώστε αυτός να είναι διαθέσιμος προκειμένου να είναι σε θέση να αγωνιστεί. Ο Ντανίλο εκπροσώπησε τη Βραζιλία σε διάφορες ηλικιακές κατηγορίες. Αφότου αγωνίστηκε με την U15 στο Νοτιοαμερικάνικο Πρωτάθλημα του 2011 και με την U17 στο Παγκόσμιο Κύπελλο U17 του 2013, κλήθηκε στην ηλικιακή κατηγορία U20 ενόψει του Παγκοσμίου Κυπέλλου U20 του 2015.Ο Ντανίλο ξεκίνησε ως βασικός στο σύνολο των αναμετρήσεων της ομάδας του για τη συγκεκριμένη διοργάνωση, αγωνιζόμενος ως αρχηγός της. Πέτυχε το πρώτο τέρμα της ομάδας του στην επικράτησή της με σκορ 2–1 επί της Ουγγαρίας, ενώ βραβεύτηκε, επίσης, με την Αργυρή Μπάλα της διοργάνωσης, ενώ η Βραζιλία τερμάτισε στη δεύτερη θέση της διοργάνωσης. ΒραζιλίαΑργυρή Μπάλα του Παγκοσμίου Κυπέλλου Ποδοσφαίρου U20: 2015 «Επίσημο προφίλ από την Μπενφίκα» (στα Πορτογαλικά). Αρχειοθετήθηκε από το πρωτότυπο στις 5 Σεπτεμβρίου 2016. Προφίλ Ντανίλο Μπαρμπόζα στο BDFutbol Ντανίλο Μπαρμπόζα στο footballzz.co.uk (Πορτογαλικά) Ντανίλο Μπαρμπόζα στο ForaDeJogo (Αγγλικά) Προφίλ Ντανίλο Μπαρμπόζα στο Soccerway